 Diuterọnọmi 25  Ọ bụrụ na mmadụ abụọ esee okwu, ha ewee bịa ka e kpeere ha ikpe, a ga-ekpere ha ikpe ma kwuo na onye ezi omume bụ onye ezi omume, kwuokwa na onye ajọ omume bụ onye ajọ omume.Ọ ga-erukwa na ọ bụrụ na e kwesịrị ka a pịa onye ajọ omume ihe, onyeikpe ahụ ga-emekwa ka o dinara ala gbatịa onwe ya, a ga-anọkwa nihu ya pịa onye ahụ ọnụ ụtarị ole e kwesịrị ịpịa ya nihi ihe ọjọọ o mere.Ọ pụrụ ịpịa ya ọnụ ụtarị iri anọ. Ọ dịghị ihe ọ ga-atụkwasị ya, ka ọ ghara ịnọ na-apịa ya ọtụtụ ọnụ ụtarị karịa nke a, e wee menye nwanne gị ihere nanya gị.Ekechila ọnụ ehi mgbe ọ na-azọcha mkpụrụ.Ọ bụrụ na ụmụnne bikọta ọnụ, otu nime ha anwụọ nenweghị nwa nwoke, nwunye onye ahụ nwụrụ anwụ agaghị abụ nwunye nwoke ọzọ nèzí. Nwanne di ya ga-agakwuru ya, ọ ga-akpọrọkwa ya ka ọ bụrụ nwunye ya wee kuchie ya.Ọ ga-erukwa na nwa mbụ nwaanyị ahụ ga-amụ ga-aza aha nwanne ya nwoke nwụrụ anwụ, ka e wee ghara ihichapụ aha ya nIzrel.Ma ọ bụrụ na nwoke ahụ enweghị mmasị ịkpọrọ nwunye nwanne ya nwụrụ anwụ, nwunye nwanne ya ahụ nwụrụ anwụ ga-agakwuru ndị okenye nọnụ ụzọ ámá wee sị, Nwanne di m ajụwo ime ka aha nwanne ya nwoke dịgide nIzrel. O kweghị ekuchi m.Ndị okenye obodo ya ga-akpọ nwoke ahụ wee gwa ya okwu, ọ ga-eguzokwa wee sị, Enweghị m mmasị ịkpọrọ ya.Mgbe o kwuru nke ahụ, nwunye nwanne ya nwụrụ anwụ ga-abịakwute ya nihu ndị okenye ahụ wee yipụ otu akpụkpọ ụkwụ ya ma gbụọ ya ọnụ mmiri nihu, zaakwa, sị, Otú a ka a ga-eme nwoke nke na-ekweghị ewulite ezinụlọ nwanne ya nwoke.A ga-akpọkwa aha ya nIzrel Ụlọ onye e yipụrụ akpụkpọ ụkwụ ya.Ọ bụrụ na ndị ikom abụọ na-alụ ọgụ, nwunye otu nime ha ewee bịaruo nso ịnapụta di ya naka onye na-eti ya ihe, o wee setịa aka nwụchie ya nihe o ji bụrụ nwoke,ị ga-egbupụ ya aka. Anya gị agaghị eme ebere.Enwela ụdị ihe ọtụtụ abụọ nakpa gị, nke ukwu na nke nta.Enwela ụdị ihe ọtụtụ efa abụọ nụlọ gị, nke ukwu na nke nta.Ị ga-enwe naanị ihe ọtụtụ ziri ezi ma zuo ezu. Ọ bụ naanị ihe ọtụtụ efa ziri ezi ma zuo ezu ka ị ga-enwe, ka ụbọchị gị wee dị ogologo nala ahụ Jehova bụ Chineke gị na-enye gị.Nihi na onye ọ bụla nke na-eme ihe ndị a, onye ọ bụla nke na-ekpe ikpe na-ezighị ezi, bụ ihe arụ nanya Jehova bụ Chineke gị.Ị ga-echeta ihe Amalek mere gị nụzọ, mgbe unu si nIjipt na-apụta,otú o si zute gị nụzọ wee gbuo ndị niile na-adịghị agasi ike bụ ndị nọ nazụ azụ gị, mgbe ike gwụrụ gị, i wee daa mbà; ọ tụghịkwa egwu Chineke.Ọ ga-erukwa na mgbe Jehova bụ Chineke gị mere ka i zuoro ndị iro niile gbara gị gburugburu ike nala ahụ Jehova bụ Chineke gị na-enye gị ka ọ bụrụ nke gị dị ka ihe nketa, ị ga-ekpochapụ Amalek ka a ghara ịkpọtụkwa ha aha nokpuru eluigwe. Echefula. 